Diari Oficial de la Generalitat Valenciana


Sumari del DOGV 8311, del 06-06-2018 (2018/5488)

RESOLUCIÓ d'11 de maig de 2018, del sotssecretari, per a la generació en el pressupost de l'Agència Valenciana de Seguretat i Resposta a les Emergències de 2018 dels romanents de crèdit de l'exercici 2017 corresponents al Pla especial de suport a la inversió productiva en municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5488


Data del document
:   11-05-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de maig de 2018, del sotssecretari, per a la generació en el pressupost de l'Agència Valenciana de Seguretat i Resposta a les Emergències de 2018 dels romanents de crèdit de l'exercici 2017 corresponents al Pla especial de suport a la inversió productiva en municipis de la Comunitat Valenciana. [2018/5488]  
Mitjançant la Resolució de 9 de març de 2018, de la Conselleria d'Hisenda i Model Econòmic, s'autoritza la incorporació de romanents de l'exercici 2017 al 2018, dels crèdits relatius al Pla especial de suport a la inversió productiva en municipis de la Comunitat Valenciana.  
  
En l'apartat segon de la resolució s'estableix que els saldos dels projectes dels capítols 6 i 7 per import de 2.444.003,12 euros, corresponents durant 2017 als programes 221.10 i 222.10, i que per a 2018 són competència de l'Agència Valenciana de Seguretat i Resposta a les Emergències, han d'incloure's en el pressupost de l'esmentat organisme autònom, per la qual cosa s'han incorporat de forma agregada a una nova línia de transferència XM005, «Pla PIP en municipis de la CV Agència Valenciana de Seguretat i Resposta a les Emergències», del programa 221.30, secció 05, Presidència de la Generalitat.  
  
Vista la Resolució de la Presidència de la Generalitat de 25 d'abril de 2018 per la qual s'autoritza i disposa el crèdit a favor de l'Agència Valenciana de Seguretat i Resposta a les Emergències (AVSRE), per import de 2.444.003,12 euros, corresponent als romanents de l'exercici 2017 al 2018, dels crèdits relatius al Pla especial de suport a la inversió productiva en municipis de la CV, amb càrrec a l'aplicació pressupostària 40.95.85.526.50.7, línia XM005, del pressupost de romanents de la Generalitat per a l'exercici 2018.  
Considerant que hi ha un dret reconegut a l'ingrés, en concepte d'aportació de la Presidència de la Generalitat a l'AVSRE, dels romanents de crèdit de l'exercici 2017 al 2018 corresponents al Pla especial de suport a la inversió productiva en municipis de la Comunitat Valenciana, i atés que en l'estat d'ingressos dels pressupostos de l'AVSRE no s'ha consignat aquest import ni la seua correlativa aplicació en l'estat de despeses, l'objecte del present expedient de modificació pressupostària, de conformitat amb el que estableix l'article 50 de la Llei 1/2015, de 6 de febrer, d'hisenda pública, del sector públic instrumental i de subvencions, és generar el crèdit en l'estat de despeses del pressupost de l'exercici 2018 de l'AVSRE, necessari per a donar cobertura pressupostària durant 2018 als projectes vigents inclosos en el Pla PIP competència de l'AVSRE.  
Vist l'informe de conformitat de la Intervenció Delegada de data 11 de maig de 2018.  
A la vista del que s'ha exposat anteriorment, de conformitat amb el que estableix l'article 26.1.b de la Llei 22/2017, de 29 de desembre, de pressupostos de la Generalitat per a l'exercici 2018, pel qual es regulen les modificacions pressupostàries en l'àmbit del sector públic instrumental, i amb relació a l'article 24 de la mateixa llei, correspon a la persona responsable de la conselleria a què estiguen adscrits els organisme autònoms de la Generalitat autoritzar aquelles modificacions pressupostàries que en l'àmbit de l'Administració de la Generalitat estiguen atribuïdes a la Conselleria d'Hisenda i Model Econòmic.  
En virtut de tot el que antecedeix i sent necessària la generació de crèdit plantejada, s'adopta la resolució següent:  
  
Primer  
L'increment en el pressupost d'ingressos de l'AVSRE per a 2018, en la aplicació pressupostària 74.78.12.301.10 i per import de 2.444.003,12 euros.  
  
Segon  
L'increment del pressupost de despeses de l'AVSRE per a 2018, per mitjà de la reobertura dels projectes d'inversió i línies de subvenció en els programes 221.10 i 222.10, amb les mateixes dades descriptives amb què es va habilitar en l'exercici 2017 i pels imports que s'indiquen a continuació:  
Aplicació pressupostària Projecte/Línia Any origen Import  
67.33.97.329.42.6 PM017 2010 0,02  
03.68.14.587.82.9 PM017 2011 21.183,88  
09.14.90.341.42.9 PM019 5835 724.289,41  
86.41.64.796.61.8 PM019 2011 1.453.844,28  
11.38.34.483.71.1 PM019 2014 71.625,66  
91.75.30.725.41.1 PM019 2866 673.588,95  
43.19.59.740.94.1 PM042 2010 0,92  
Total 2.444.003,12  
  
  
València, 11 de maig de 2018.- El president de la Generalitat, p. d. (Ap. 7é.c R 12.02.2016; DOGV 722, 17.02.2016), el sotssecretari: Emili Josep Sampio Morales.